Malesia - Page 6 - Aasia, Australia ja Oseania - Naimisiin.info
Aasia, Australia ja Oseania
Started by Karyna, May 2, 2002
Paikkakunta:Pääkaupunkiseutu
Käytiin vuosi sitten Lagoonissa, ruoka sinäänsä ei ollut huonoa tai kamalaa, ainoastaan valikoima oli huono. Buffa parina iltana viikossa (suosittelen, siinä on ainakin enemmän vaihtoehtoja) ala carte heikko.
Vaikka hotelli on "vidakossa" niin bussilla pääsee viereiseen hotelliin syömään. Ja rannan päässä oli "viidakkoravintola", siellä ruokaa kolmasosa hinnalla ja erittäin hyvää!
Muuten puitteet on mahtavat, aivan ihana ranta ehdottomasti parhaasta päästä missä ollaan oltu, allasalue oli siisti. Huoneet ihan yes, perushuone parvekkeella, mutta ei siellä nyt niin hirveesti tullut aikaa vietettyä ..
Hotellista sai helposti järkättyä retkiä tulivat hakemaan omalta rannalta snorklaamaan jne. Oltiin 10 päivää, olisi voinut olla pidempäänkin ....
Eikä se kuljetus keskustaan (Kuching) niin hirveää ole, minibusseja kulki kiitettävin väliajoin ja matka kesti 40-60 min liikenteestä riippuen.
tanja74
Gato Negro:
Siis hotelli oli muuten aivan ihana, meillä oli chalet- majoitus, eli sellainen oma mökki joka ilmeisesti oli parempilaatuinen kuin ne huoneet. Mutta ympäristö tosi ihana, viidakko ihan ulottuvilla ja hyvin rauhallista tosiaan. Meidän mökin rappusilta nähtiin paljon elämää: lepakoita, water monitor lizardeja (sellainen metrin pituinen varaani,) kuningaskalastaja, rapuja, gekkoja ja erilaisia niliväisiä. Viidakko terkking reitit lähtee noin 500 metrin päästä hotelilta ne se Mount Santubong vaellus on tosi hieno vaikka tosi raskas. meillä meni siinä tosiaan 6,5 tuntia ja ollaa hyväkuntoisia ihmisiä.
Altaat hotellilla ihan ok, me ei ehditty altaassa rypeä kun oltiin tosiaan vaan 4 kokonaista päivää ko paikassa. Aamiainen oli aika vaatimaton ja ruoka ihan oikeasti karmeaa! Hotellissa oli varmaan yhteensä 50 vierasta, oli siis tosi hiljasta ja mä epäilen että ruoka-annokset mitä tilattiin oli pakastettu ja kilautettu mikrossa.. :-/
Heti parempaa ruokaa (paikanpäällä tehtyä eli tuoretta) sai sisarhotellista johon pääsi kävellen tai bussilla. Siellä oli sellainen terassiravintola Trez tai Trek tai jotain. Siinä ruoka ihan hyvää. Kuultiin myös tuosta viidakkoravintolasta, mutta me ei ehditty sitä löytää kun meillä oli aina ohjelmaa iltaan saakka ja olis ollut kiva saada jotain helposti. yhtenä iltana kun oli aikaa niin käytiin Kuchingissä syömässä, siellä oli hyvät valikoimat erilaisia ruokapaikkoja. Mutta mun mielestä siihen paloi aika paljon aikaa, illalliseen meni vähintää 3 tuntia matkoineen. Mutta jos on ko paikassa pitempään niin sittenhän aika ei ole niin kortilla.
Mä siis suosittelen viidakkotrekkaukset, erityisesti se Mount Santubong. Bakun luonnonpuisto omalla oppaalla, ja kannattaa miettiä viettäisikö siellä puistossa yhden yön. meitä harmitti kun ei oltu tiedetty että se olis mahdollista. Olis varmasti ollut hieno kokemus. Snorklausretkellä käytiin myös, suosittelen!
Guest Gato negro
Tanja74: Meillä on myös chalet-majoitus joten huoneen pitäis ainakin olla ihan kiva
Lagoonissa ollaan 12 päivää joten eiköhän siinä ehditä testata nuita muitakin ruokapaikkoja. Hyvä tietää, että jotain vaihtoehtoja kuitenkin löytyy. Ja Kuchingissa käydään varmasti useampaan otteeseen.
Sulhon tuntien ollaan kyllä menossa sinne Santubongille... Oliko teillä minkälaiset rokotukset? Tai malarialääkitystä? Jos liskoja vilisee jo mökin rappusilla niin voin vaan kuvitella mitä kaikkea sieltä viidakoista löytyy ;D
Meillä oli malaria lääkitys, tsekkasin ennen lähtöä WHo:n sivuilta ja rannikoilla Sabahissa ja sarawakissa ei esiinny malariaa paljon, eli eivät kuulu korkean riskin alueeseen. Sabahin sisäosissa on malariaa, jaa se on useimmille käytössä oleville malarialääkkeille resistenssi muoto. Me kun oltiin eka Sabahissa ja sielläkin käytiin viidakossa, niin söimme Malaronea joka oli sairaan kallista ja aiheutti sulholle painajaisia ekoina öinä. Mulla ei mitään sivuvaikutuksia. Monethan ei ota sitä lääkitystä vaan luottaa hyttysmyrkkyihin. Mutta mä halusin ottaa varman päälle koska kuitenkin viidakossa samoiltiin moneen kertaan. Eikä mulla ne hyttysmyrkyt kyllä estäneet puremia, vaan olin aivan täynnä paukamia. Sulhoa ne öttiäiset ei syöneet niin pahasti.
Rokotukset: jäykkäkouristus, polio, A ja B hepatiitti ja japanin aivokuume.
Joo näin jälkeenpäin ajateltuna en tiedä oliko ihan kuningasidea paahtaa sinne Mount Santubogille itekseen ilman opasta... mutta me ei tajuttu että reissu on niin vaativa. Seuraavana päivänä kun oltiin siellä Bakon luonnonpuistossa ja opas näytti meille pari green wiperia, jotka on siis vihreitä myrkkykäärmeitä jotka elelee puissa, niin mietittiin että me ihan reilusti otettiin sillä vaelluksella tukea puista ei tullut mieleenkään että siellä vois käärme lymyillä
Pisara07
Onko kenelläkään tuoreita matkakokemuksia Sabahista?
Meillä suunnitteilla Sabah + Kuala Lumpur -yhdistelmä ensi maaliskuulle. Hotelleina alustavasti Shangri La Rasa Ria ja Shangri La Tanjung Aru Sabahissa ja JW Marriot Kuala Lumpurissa. Onko näistä hotelleista kokemuksia?
Minkälaisissa huoneissa olette näissä majoittuneet? Onko ihan perushuoneet (deluxe garden ja kinabalu deluxe) olleet ok?
Pisara07:
J W Marriot KL:ssä on luxusmesta. Samassa talossa on ostoskeskus, kallista desingkamaa ja lisäksi todella hyvä ravintolakompleksi hotellin pohjakerroksessa. Olin varmaankin ihan tavishuoneessa. Huone ei ollut valtavan suuri, mutta muuten kyllä todella ylellinen. Hyvä valinta.
Sabahissa olen ollut, mutta noista mainitsemistasi hotelleista ei ole käsitystä. Olin KK:ssa kaupungissa, nuo mainitsemasi ovat varmaankin rannalla. Jesselton hotel on ihan mukava neljän tähden hotelli, sielläkin erinomainen ravintola pohjakerroksessa. Toinen missä olen ollut on Promenade Hotel, myös neljän tähden hotelli, ehkä suunnattu lähinnä aasialaisille bisnesmatkailijoille. Mutta siellä meillä oli kyllä todella iso huone ja kiva näköala merelle.
mansikka -06
Varasimme perjantaina matkan Malesiaan Ensin kolmeksi yöksi Kuala lumpuriin Grand Plaza Royal hotelliin ja sitten 9 yötä Langkawilla Holiday Villa -hotellissä osaako kukaan kertoa näistä hotelleista jotain?
Matkat ja hotellit varasimme Matkantekijöiden kautta. Saimme todella hyvää palvelua, kun perjantaina marssimme toimistolle juttelemaan suunnitelmistamme. Saimme hyviä vinkkejä ja virkailija vaikutti olevan hyvin perillä molemmista kohteista.
Netistä katselimme myös hintoja, mutta totesimme ettei sillä säästöllä mitä itse varaamisella saisi, kannata alkaa siihen hommaan, sillä säästöä ei tulisi kuin alle 100€/nassu. Ja toimiston kautta saamme kaikki lentoliput käteemme ja kaikki varaukset varmasti hoidettua. Ja noin kauas lähdettäessä on mun mielestäni kiva olla varma, että kaikki onnistuu. Eikä matkan hinta ole mielestäni paha, n.1400€/hlö. Halvemmallakin olisi päässyt, jos olisimme ottaneet halvemmat hotellit.
Krisumies
Olette valinneet hyvät kohteet...toivottavasti Langkawi vie teidänkin sydämen : )
Olimme Park Royal-hotellissa, tosin Helin matkojen kautta. Se on pilvenpiirtäjähotelli (ainakin näin suomalaisessa mittapuussa)ja itsekin taisimme asua jossakin kerroksessa 27. Hotelli on moderni, äärimmäisen siisti ja hieno. Itse hotellissa ruoka ja juoma on melko kallista, mutta koska hotelli on aivan keskustassa, niin ei tämäkään ole ongelma. Melkein vastapäätä löytyy ostoskeskus, jossa ruokapaikkoja ym. Monorail (ilmajuna) kulkee hotellin edestä ja pysäkki on ihan hotellin lähellä. Tähän on helppo hypätä, jos haluaa matkustaa KL:ssä edullisesti ja nähdä paljon. Ruuhka-aikana paljon nopeampi, kuin esimerkiksi taksi.
Mutta hotelli siis hyvä ja sieltä saatte tarvittaessa paljon apua : )
Langkawin hotellistanne en osaa sanoa mitään, mutta itse saari on ihana paikka...aivan tulee hymy huulille kun tätä kirjoittelen ja matkaa muistelen. En tiedä millaista lomaa haluatte, mutta suosittelen skootterin vuokrausta, snorklausretkeä, vuoristo-cabinia ja tietenkin nauttikaa auringosta : )
Malesialaiset ovat erittäin ystävällistä ja avuliasta porukkaa, joten siksi lomasta pääsee nauttimaan täysillä!
Oikein ihanaa matkaa teille!
Itse olin keväällä lomamatkalla enkä häämatkalla Malesian Borneolla Sarawakissa 13 pv ja Kuala Lumpurissa 3 pv. Ei voi muuta kun kehua.
Itse asusteltiin tuolla Damai Lagoon hotlassa Sarawakissa ja musta ruoka ei ollut niin huonoa. Siis aamupalat vedettiin siellä ja pari lounasta, ei illallisia. Siinä tosissaan on ihan lähellä sellanen viidakkomesta muovituoleineen, mis oli ihana ja halpa safka. Sieltä tullaan hakemaan jopa hotellilta ihan ilmatteeksi. Sarawakin keskusta oli ihanan kiva, siellä on niin vähän turismia vielä ettei ole pilattu mesta. Bisse tosiaan kallista mut vaatteita ja kenkiä ostin edukkaasti sekä upeita paikallisia puutöitä. Ja keskustassa tosi hyviä safkapaikkoja.
Luonto on aivan uskomatonta, apinoita, hämppäreitä ja vaikka millaista kiitäjää.
Kandee käydä trekkaamassa niissä kansallispuistoissa ja ite suosittelen retkeä Iban-heimon luo, jossa ollaa yötä keskellä viidakkoa. Siellä ollessa tuntui että ois repästy luontofilmiin.
KL on suurkaupunki mut musta ei liian saasteinen/iso. Meille ei 3 päivää meinannut riittää, ois pitäny olla pari yötä lisää. Ja siellä on shoppailumahdollisuuksia AIVAN HULLUUTEEN asti. Esim. kauppakeskus jossa 10 kerrosta jonka sisällä huvipuisto. Se oli aika mesta.
Ite mennään thaikkuihin häämatkalle, voipi olla että ei oo noin ihana reissu...
P.S. Malesian matkaajat, käykää Singapore-raflassa syömässä Kampin keskuksessa, tulee ihan reissu mieleen safkoista. Taivaallista.
Nyt on häämatka varattuna ensi talvelle! ;D
Eli ensin Sabahissa vajaa viikko Shangri La Rasa Riassa +
toinen viikko Shangri La Tanjung Arussa +
loppuun pitkä viikonloppu Kuala Lumpurissa hotellina JW Marriot!
Helin matkojen kautta otettiin ja tähän asti homma hoitunut tosi hyvin.
dalvadas
Paikkakunta:Nummela
Meillä varattuna ensi heinäkuulle parin viikon matka Malesiaan, ekaks 7vrk Langkawilla Casa del Mar-hotellissa. Sieltä sitten 8vrk ajaksi vielä Kota Kinabaluun Sabah Shangri La's Rasa Ria-hotelliin. Kokemuksia näistäkin otetaan vastaan ;D
Kaaso-04
Tultiin vajaa viikko sitten Malesiasta ja kummatkin kyllä tykättiin matkasta ja maasta. Olimme Helin matkojen kautta ja olimme toivoneet hienoja hotelleja. Ensimmäiset neljä yötä vietimme Kuala Lumpurissa Ritz-Carltonissa. Oli todella hyvä hotelli. MM. iltasella sänkyjen avaamisen yhteydessä oli yöpöydillemme tuotu aina tuoreet pienet leivokset. Hotelli on aivan keskustassa hyvien ostospaikkojen lähellä. Taksilla oli helppo liikkuua KL:ssa. Matka maksoi turistilta aina joko 10 tai 15 RM eli noin 2-3 euroa. Me käytimme taksi myös Langkawissa vaikka siellä monessa paikassa suositeltiin vuokraamaan auto. Me ei haluttu lähteä sekoilemaan vasemmanpuoleisen liikenteen kanssa, vaan käytimme taksia. Noin puolen tunnin matka hotlaltamme saaren kaupunkiin maksoi alle viisi euroa. Yhtenä päivänä meillä oli käytössä taksi ja kuljettaja siihen. Liikkeellä olimme n. 3 tuntia ja rahaa paloi vaivaiset n. 15 euroa.
KL:sta lensimme Langkawille ja siellä olimme 10 yötä Casa Del Marissa. Loistava hotelli, vaikka onkin melko pieni. On ilmeisesti saaren suosituimpia, sillä nytkin oli melkein koko ajan täynnä, vaikka muut hotlat olivat hyvinkin tyhjiä sadekaudesta johtuen. CDM:ssa mm. tuotiin altaalle jäävesikannu ja lasit, pari kertaa päivässä viilentävät pyyhkeet sekä viipaloituja vesimelooneja. Hotellin edessä oleva ranta oli mukavan loiva ja siellä oli kiva kävellä. Hotellissa oli myös melkoisen laaja kirjasto asiakkaille ja suomenkielisiä kirjojakin löytyi n. 15 eli omia ei välttämättä tarvitse kantaa mukanaan, jos tykkää lukea. Ruoka Langkawilla on erittäin edullista. Kallein illallinen maksoi kahdelta hengeltä 35 euroa, mutta siihen sisältyi pari olutta, pari colaa, 950 g hummeri, pari muuta pääruokaa. Keskimäärin illallinen sis. alkuruuat ja pääruat plus pari juotavaa olivat n. 10-15 euroa. Ihan CDM:n lähellä on Orchid Ria-niminen kalarafla. Siellä oli ruoka hyvää ja vaihtoehtoja oli paljon.
Jos aikoo jotain ostoksia tehdä enemmänkin, niin ne kannattaa tehdä KL:ssa. Langkawista kannattaa ostaa alkoholia. Oli huomattavasti halvempaa kuin esim. lentokentällä. Toki turisti-krääsää sai Langkawiltakin hyvin, mutta esim. kopio-paitoja ja -kelloja oli todella niukasti verrattuna KL:n valikoimiin.
Me tosiaan oltiin sadekaudella liikkeellä ja sen huomasi niin turistimääristä kuin myös ilmasta. Täysin pilvetöntä päivää ei ollut ainuttakaan. Loppupäivinä oli lähes umpipilvistä ja sadekuuroja tuli vähän väliä. Turisteja oli todella vähän ja kaikkialle pääsi jonottamatta ja palvelu oli varmasti normaalia vieläkin parempaa.
Tässä nyt nopeasti päälimmäiset ajatukset. Kysellä saa, jos joku juttu kiinnostaa enemmän
ansqli
Ollaan lähdössä marraskuun lopussa Sabah+Kuala Lumpur yhdistelmälomalle. Hotellina meillä on Sabahilla Nexus Karambunai, josta kuulisin mielelläni kokemuksia. Se ei vaan taida olla lähellekkään niin suosittu kuin Shangri La Rasa Ria ja Shangri La Tanjung Aru. Erityisesti haluaisin kuulla retkistä joita olette matkoillanne tehneet. Onko joku käynyt sillä kilpikonnasaariretkellä? Se on aika kallis, mutta voisi olla hintansa arvoinen. Saako retkiä hyvin varattua paikan päällä, vai pitäisikö jo suomessa tietää mitä haluaa nähdä, ja kokea?
iines1
Malaria lääkitys vai ei? miten te lähtijät olette asian ratkaisseet? kohde Sabah Borneossa tammikuussa.
Meitäkin on mietityttänyt tuo malarialääkitys, että pitäisikö olla vaiko ei... :-?
Itse olin Kutchingin puolella ja ei ollut mitään malarialääkitystä mulla, tuleva sulho kyllä söi kuurin mut mä riskeerasin ja ihan turhaan olisin syönyt, ei ollut siellä ainakaan vaaraa..
Minä kyllä ajattelin sen malarialääkityksen ottaa. Kerran olen sellaisen kuurin joskus vuosia sitten syönyt eikä siitä muuta haittaa ollut kuin paha maku. Kuuriakin olisi pitänyt vissiin viisi viikkoa jatkaa reissun jälkeen mutta me lopetettiin viikon kuluttua... Ei tullut malariaa ;D
Päätimme olla ottamatta malarialääkitystä.
Kohteina joulu-tammikuussa Lankawi ja Kuala Lumpur. Diacorin mukaan malarialääkitykselle ei ole tarvetta.
Meille lääkäri määräsi Lariamia, tosin Sabahilla tartuntavaara on kai huomattavasti suurempi kuin muualla Malesiassa. Vähän hirvittää ne sivuvaikutukset, mutta onneksi ei kumpikaan olla yleensä oltu hirveän herkkiä lääkkeille.
Me ollaan lähdössä Sarawakiin tiistaina eikä oteta malaria-lääkitystä. Se kun ei kuulu suurinpaan riskialueeseen.
Hyttysmyrkkyä sitten senkin edestä
Lennot Kuala Lumpuriin on sitten vihdoin varattu . Eli Malesian parhaat sukkeluskohteet on nyt hakusessa. Mistä muut naikkarit on vedenalaiset elämyksesnsä hakeneet? Langkawille me ei haluta, mutta Tioman, Sibadan tai Perhentian islands kiinnostaisi. Yhtenä vaihtoehtona on myös Sabah. Tarkoituksen olla muutama yö KL:ssa ja sitten käydä kahdessa eri paikassa sukeltamassa. Aikaa on kaksi viikkoa, mutta me ei viihdytä rannalla makaillen kovinkaan montaa päivää, vaan haetaan ennemmin elämyksiä esim. viidakkovaelluksilta.
LottaP
JK, mihin vuodenaikaan olette menossa?
Olemme miettineet häämatkaa yhdistelmällä Kuala Lumpur ja Langkawi. Mikä olisi sopiva päiväjako, jos koko matkan pituudeksi olemme kaavailleet noin kahta viikkoa, eli kuinka monta päivää suosittelette Kuala Lumpurin pysähdykselle? Kuinka paljon siellä siis riittää nähtävää, missä vaiheessa suurkaupungin meno voi alkaa ahdistaa jne. Toki kaikkeen vaikuttaa se, mistä tykkää, mutta kokemuksia ja "suosituksia" otan kiitollisena vastaan
LottaP: pääsiäisenä lähdetään eli huhtikuun alussa. Ajatuksena nyt itärannikko, kuulemma tuohon aikaan on sillä puolella paremmat kelit. Ollaan jo päädytty Kota Kinabaluhun muutamaksi päiväksi, nyt mietitään oikeastaan Perhentianin ja Tiomanin välillä.
Nappula, ite oltiin silleen että 13 pv Borneolla ja sitten 3 pv KL:ssä. Musta tämä 3pv oli vähän liian lyhyt reissu, 5 päivää ois ollu passeli.
Paikassa on niin paljo shopattavaa ja kaupungin ulkopuolelle ei kyllä kerennyt kertaakaan menemään vaikka nähtävää musta ois ollutkin...
Go To Topic Listing Aasia, Australia ja Oseania